Zarjadowanje k šansam a nadawkam w zwisku ze strukturnej změnu
Grodk (AK/SN). Žony we Łužicy trjebaja wjace perspektiwow, zo bychu we wjesnych kónčinach wostali. Wone su garant zhromadnosće, wuwića a kultury na wsy. „Koncepty mobility měli so sylnišo na to wusměrić, zo hodźa so swójby, pěstowarnje, šule a zjawny bliskowobchad zjednoćeć“, rjekny dr. Julia Gabler, direktorka instituta za transformaciju, bydlenje a wuwiće socialnych rumow Žitawsko-Zhorjelskeje wysokeje šule minjeny pjatk w Grodku. Na zarjadowanje „Strukturna změna – šansy a perspektiwy za žony we Łužicy“ w hotelu Georgenberg bě něhdźe 120 žonow z komunow, towarstwow, iniciatiwow, politiki, kubłanja a hospodarstwa přichwatało.
pol_Latn szl_Latn